Euroopa Liidu Teataja L 045 , 15/02/1997 Lk 0008 - 0011



Komisjoni määrus (EÜ) nr 270/97, 14. veebruar 1997, millega muudetakse I, II, III ja IV lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 211/97, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; doramektiin ja tsefasoliin (piima puhul) tuleks lisada määruse (EMÜ) nr 2377/90 I lisasse; alfaprostool, tsefasoliin, medroksüprogesteroonatsetaat ja propüleenglükool tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks tsefapiriin lisada määruse (EMÜ) nr 2377/90 III lisasse; kloroformi puhul ei saa jääkide piirnorme ilmselt kindlaks määrata, kuna selle jäägid loomses toidus võivad mis tahes koguses kujutada ohtu tarbija tervisele; seepärast tuleks kloroform lisada määruse (EMÜ) nr 2377/90 IV lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II, III ja IV lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. veebruar 1997 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 35, 5.2.1997, lk 1. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.2. Tsefalosporiinid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.2.2.2.Tsefasoliin | Tsefasoliin | Veised | 50 μg/kg | Piim" | | 2. Antiparasiitikumid 2.3. Endo- ja ektoparasiitide vastased ained 2.3.1. Avermektiinid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 2.3.1.3.Doramektiin | Doramektiin | Veised | 150 μg/kg | Rasvkude | | 100 μg/kg | Maks | | 30 μg/kg | Neer | | 10 μg/kg | Lihaskude" | | B. II lisa muudetakse järgmiselt. 2. Orgaanilised ühendid "Farmakoloogilised toimeained | Loomaliik | Muud sätted | 2.75.Alfaprostool | Veised, sead, hobuslased | | 2.76.Tsefasoliin | Veised | Üksnes intramammaarseks kasutuseks (välja arvatud juhul, kui udarat kasutatakse inimtarbimiseks mõeldud toiduainena) | 2.77.Medroksüprogesteroonatsetaat | Lambad | Intravaginaalseks kasutuseks üksnes zootehnilistel eesmärkidel | 2.78.Propüleenglükool | Kõik toiduloomade liigid" | | C. III lisa muudetakse järgmiselt. 1. Antibakteriaalsed ained 1.2. Antibiootikumid 1.2.4. Tsefalosporiinid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.4.2.Tsefapiriin | Tsefapiriini ja deatsetüültsefapiriini summa | Veised | 100 μg/kg | Neer | Ajutised jääkide piirnormid kaotavad kehtivuse 1. jaanuaril 1999 | 50 μg/kg | Lihaskude, maks, rasvkude | 10 μg/kg | Piim" | D. IV lisa muudetakse järgmiselt. Nimekiri farmakoloogilistest toimeainetest, mille suhtes ei ole võimalik jääkide piirnorme kehtestada: "9. Kloroform" --------------------------------------------------